প্রতিটি কোষ বিভাজিত হওয়ার পূর্বে ডিএনএ অনুলিপন প্রয়োজন হয়। এসব ডিএনএ অর্ধ-রক্ষণশীল পদ্ধতিতে অনুলিপিত হয়। অনুলিপনের সময় ডিএনএ এর সূত্র দুটির মাঝের হাইড্রোজেন বন্ধন ভেঙ্গে গিয়ে সূত্র দুটি আলাদা হয় এবং প্রতিটি সূত্র তার পরিপূরক হিসেবে নতুন সূত্র সৃষ্টি করে। অর্থাৎ ডিএনএ অনুলিপন দ্বারা নতুন ডিএনএ সৃষ্টি হয় যার দুটি সূত্রের একটি হয় মাতৃ-সূত্র ও অন্যটি নতুন সূত্র।